TU:เติบโตทั้งปริมาณสินค้าเดิม-ใหม่แนะนำซื้อราคาเป้าหมาย 24.6 บาท
TU:เติบโตทั้งปริมาณสินค้าเดิม-ใหม่มีมุมมองเชิงบวกจากการเยี่ยมชมโรงงานและรับฟังข้อมูลoutlook เพิ่มเติมในครั้งนี้ มองว่าธุรกิจกุ้งและอาหารทะเลอื่นๆของ TU ยังมีโอกาสในการเติบโตทั้งปริมาณของสินค้าเดิมและการเพิ่มสินค้าใหม่ นอกจากนี้ Red Lobster และการซื้อกิจการในอนาคตยังทำให้บริษัทมีการขยายธุรกิจได้กระจายมากขึ้นคงคำแนะนำ BUY ด้วยราคาเป้าหมาย 24.60 บาท
24 พ.ย. 2559

บล.โนมูระ พัฒนสิน ระบุในบทวิเคราะห์วันนี้ (24 พ.ย.) ว่า บริษัท ไทยยูเนี่ยน กรุ๊ป จำกัด (มหาชน) หรือ TU มีโรงงานแปรรูปกุ้งในประเทศไทย 3 แห่ง คือ Thai Union (สมุทรสาคร) Okeanos (สมุทรสาคร) และ Thai Union Seafood (ภาคใต้) โดยทั้ง 3 โรงงานนี้มีกำลังการผลิตแปรรูปกุ้งเท่าๆกัน คือประมาณ 100 ตัน/วัน/โรงงาน ทำให้กำลังการผลิตกุ้งรวมของ TU ในไทย คือ 1 แสนตัน/ปี คิดเป็นส่วนแบ่ง 22% ของทั้งประเทศ
สินค้าที่โรงงาน TU สมุทรสาครผลิตได้แก่ กุ้งแช่แช็ง และกุ้งต้ม-นึ่ง รวมทั้งอาหารพร้อมรับประทานและTopping ของข้าวหน้าปลาดิบ ส่วนโรงงาน Okeanos (โรงงานของ Packfood ที่ TU เข้าซื้อกิจการเมื่อหลายปีที่แล้ว) มีสายการผลิตคล้าย TU แต่ที่เพิ่มขึ้นมา คือ สายการผลิตอาหารทอด เช่นกุ้งทอด TU มียอดขายกุ้งและสินค้าที่เกี่ยวข้อง 38,600 ล้านบาท ในปี 58 แบ่งเป็น COSFF 56% กุ้งส่งออก 30% กุ้งในประเทศ 4% และอาหารกุ้งและสัตว์น้ำ 16%
แนวโน้มอุตสาหกรรมกุ้งไทย:คาดผลผลิตกุ้งไทยปี 59 อยู่ที่ 2.7-2.8 แสนตัน เพิ่มขึ้น 17% จากปี 58 และคาดผลผลิตกุ้งไทยจะกลับไปสู่ระดับ 4 แสนตันใน 3 ปี
ทั้งนี้ในอดีตไทยมีผลผลิตกุ้งมากที่สุด 5.6 แสนตันในปี 2012 เป็นอันดับหนึ่งของโลก แต่ต่อมาเกิดโรคระบาด EMS ในปี 2013 โดยโรคระบาด EMS นี้ระบาดในจีน เวียดนาม มาเลเซียและไทย
 TU มองการแข่งขันในตลาดกุ้งแปรรูปน้อยกว่าในอดีต โดยโรงงานกุ้งแปรรูปลดจำนวนลงจาก 100 บริษัทก่อน EMS มาเหลือ 20 แห่งในปัจจุบัน ขณะที่ผลผลิตกุ้งลดลงจาก 5.6 แสนตันมาเหลือ 2.7 แสนตันในปัจจุบัน จะเห็นว่าจำนวนโรงงานลดลงมากกว่าผลผลิตกุ้ง TU มีแนวโน้มออกสินค้าใหม่เกี่ยวกับอาหารทะเลมากขึ้นในอนาคต เช่น Lobster หอยแมลงภู่ ไข่กุ้ง ปูยักษ์ และกุ้งแดงจากอาเจนติน่า ในอนาคต TU จะทำธุรกิจ On-line shopping อาหารทะเลสด
ความเห็นและคำแนะนำ:มีมุมมองเชิงบวกจากการเยี่ยมชมโรงงานและรับฟังข้อมูลoutlook เพิ่มเติมในครั้งนี้ มองว่าธุรกิจกุ้งและอาหารทะเลอื่นๆของ TU ยังมีโอกาสในการเติบโตทั้งปริมาณของสินค้าเดิมและการเพิ่มสินค้าใหม่ นอกจากนี้ Red Lobster และการซื้อกิจการในอนาคตยังทำให้บริษัทมีการขยายธุรกิจได้กระจายมากขึ้นคงคำแนะนำ BUY ด้วยราคาเป้าหมาย 24.60 บาท